Πράσινο κάρι με κεφτεδάκια ψαριού
Ένα κλασικό πιάτο, όπου χρησιμοποιούνται κεφτεδάκια ή ντάμπλινγκ ψαριού. Ωστόσο, αν μας πιέζει ο χρόνος, μπορούμε κάλλιστα να χρησιμοποιήσουμε φέτες ψαριού.
400 γρ. φιλέτα ψαριού µε λευκή σάρκα, φρέσκα ή κτψ, χοντροκοµµένα, 60 ml κρέµα καρύδας*, 2 κουτ. γλυκού πράσινη πάστα κάρι*, 450 ml γάλα καρύδας*, 350 γρ. µελιτζάνες, κοµµένες σε κύβους 2-3 εκ., 2 κουτ. σούπας fish sauce* (σάλτσα ψαριού), 2 κουτ. σούπας ζάχαρη από φοίνικα(σε καταστήµατα µε ασιατικά ή βιολογικά προϊόντα – αντικαθιστούµε µε καστανή ζάχαρη, µε διαφορετικό γευστικό αποτέλεσµα), 2 κουτ. σούπας τζίντζερ φρέσκο, τριµµένο, 1 κουτ. γλυκού ξύσµα από λάιµ, 2 κουτ. σούπας φύλλα βασιλικού για το γαρνίρισµα, 1/2 κόκκινη πιπεριά τσίλι, ξεσποριασµένη και κοµµένη σε λεπτές φέτες, για το γαρνίρισµα, αλάτι, πιπέρι φρεσκοτριµµένο
Για να φτιάξουμε την συνταγή πράσινο κάρι με κεφτεδάκια ψαριού, ξεκινάμε χρησιµοποιώντας έναν πολυκόφτη ή ένα µπλέντερ, κόβουµε τα φιλέτα ψαριού µέχρι να σχηµατιστεί ένας οµοιόµορφος πολτός. (Αν έχουµε γουδί και γουδοχέρι, κοπανίζουµε τον πολτό ψαριού για άλλα 10 λεπτά, για να του δώσουµε λαστιχωτή υφή.)Βάζουµε την κρέµα καρύδας σε ένα γουόκ ή σε µια κατσαρόλα και σιγοβράζουµε σε µέτρια φωτιά για περίπου 5 λεπτά ή µέχρι να διαχωριστεί η κρέµα και να σχηµατιστεί µια στρώση από λάδι στην επιφάνεια. Ανακατεύουµε την κρέµα, αν αρχίσει να παίρνει χρώµα κοντά στα τοιχώµατα. Προσθέτουµε την πάστα κάρι, ανακατεύουµε καλά και µαγειρεύουµε για 2-3 λεπτά, µέχρι να βγάλει τα αρώµατά της. Προσθέτουµε τα 3/4 από το γάλα καρύδας και ανακατεύουµε καλά.Χρησιµοποιώντας ένα κουτάλι ή µε υγρά χέρια, πλάθουµε µε τον πολτό κεφτεδάκια ή κροκέτες µε διάµετρο περίπου 2 εκ. και τα βυθίζουµε στην κατσαρόλα. Προσθέτουµε τις µελιτζάνες, τη σάλτσα ψαριού και τη ζάχαρη και µαγειρεύουµε για 12-15 λεπτά, ανακατεύοντας ανά διαστήµατα, µέχρι να µαγειρευτούν τα ψάρια και οι µελιτζάνες.Προσθέτουµε ανακατεύοντας το τζίντζερ και το ξύσµα λάιµ. ∆οκιµάζουµε και αλατοπιπερώνουµε, αν χρειάζεται. Μεταφέρουµε σε ένα µπολ σερβιρίσµατος και πασπαλίζουµε µε το υπόλοιπο γάλα καρύδας, τα φύλλα βασιλικού και τις φέτες τσίλι, και σερβίρουµε. Συνοδεύουµε το πράσινο κάρι με κεφτεδάκια ψαριού µε ρύζι.
Μελιτζάνες,Ψάρι